Ritratt: Facebook - Kathia Vidal  Fuq il-midja soċjali bosta huma dawk li llum ħallew messaġġ ta' dieqa hekk kif ħarġet l-aħbar li mietet Kathia Vidal, fl-età ta' 48 sena. L-attriċi Lorraine Degiorgio li bosta jiftakru fil-karattru ta' Emily fis-sensiela F'Salib It-Toroq li kienet ilha aktar minn 30 sena ħabiba ma' Kathia Vidal, iddeskrivietha bħala "ħabiba ta' vera minn dawk rari ħafna li ma jitilquk qatt". Hi kompliet tgħid li l-mara kienet sabiħa minn barra u minn ġewwa hekk kif xerdet ukoll l-aħħar ritratt li huma kienu ħadu flimkien. Iż-żewġ nisa kellhom ukoll imħabba komuni lejn it-tim tal-Juventus u kien proprju sal-bieraħ li bagħtu messaġġ lil xulxin fejn kienu qed jippjanaw li jiltaqgħu beix imorru jieħdu kafè flimkien. "Ħadek wisq kmieni l-Bambin," ikkummentat Degiorgio. XOKK KBIR HAFNA HABIBA TIEGHI 💔 IMMENS 🖤ILna aktar minn 30 sena Hbieb 💞Habiba ta Vera minn dawk Rari Hafna li ma… Posted by LorraiNe DegioRgio on Sunday, April 25, 2021 Gillian Attard iddeskriviet dan il-jum bħala wieħed tad-dwejjaq għax fih tilfet ħabiba u waħda mill-kantanti ta' La Voix Academy. RIP Posted by Gillian Attard on Sunday, April 25, 2021 "Qomt maħsuda, u mnikkta dalgħodu, hekk kif waslitli l-aħbar li ħallietna l-ħabiba tiegħi Kathia Vidal," kitbet il-preżentatriċi u attriċi Angela Coleiro. Hija ddeskriviet lill-Vidal bħala "mara tal-familja li kienet dejjem tkun bit tbissima fuq fommha, u li veru kienet tħobbni jiena kif jiena". Qomt mahsuda, u mnikta dalghodu, hekk kif waslitli l-ahbar li hallitna il-habiba tieghi Kathia Vidal.Mara tal-familja… Posted by Angela Coleiro on Sunday, April 25, 2021 Ma' dawn il-messaġġi hemm ħafna oħrajn li lkoll juru s-sogħba għat-telfa tagħha. Lathia, stireħ fis-sliem!